open-index/open-wikipedia-markdown huggingface dataset:
Sokolac (razvrstavanje)

**Sokolac** može označavati:

**[[Hrvatska]]**:
* Sokolac (utvrda), utvrda u općini Brinje

**[[BiH]]**:
* Sokolac, grad i općina u Bosni i Hercegovini
* Sokolac (Šipovo, BiH), naselje u općini Šipovo,

**[[Crna Gora]]**:
* Sokolac (Bijelo Polje, Crna Gora), naselje u općini Bijelo Polje

**[[Srbija]]**:
* Sokolac (Ljubovija), naselje u opštini Ljubovija.
Sokolac (zamak)

**Sokolac** je utvrda na stjenovitom uzvišenju u središtu ličkog gradića Brinja. 

Podigli su ga u srednjem vijeku nekoć moćni krčki knezovi Frankopani, koji su gospodarili tim krajem. Brinjaci tu utvrdu, inače jedini očuvani grad iz doba Frankopana, u svakodnevnom govoru nazivaju – Gradinom. Prvi put se u dokumentima spominje 1343. godine.
Sokolac (Bijelo Polje)

**Sokolac** je naselje u opštini Bijelo Polje u Crnoj Gori. Prema popisu iz 2003. bilo je 184 stanovnika (prema popisu iz 1991. bilo je 222 stanovnika).

## Demografija
U naselju Sokolac živi 151 punoletni stanovnik, a prosečna starost stanovništva iznosi 42,0 godina (39,8 kod muškaraca i 44,4 kod žena). U naselju ima 51 domaćinstvo, a prosečan broj članova po domaćinstvu je 3,61.

Stanovništvo u ovom naselju veoma je heterogeno, a u poslednja tri popisa, primećen je pad u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Touman

**Touman** (kineski: 頭曼) - je bio najstariji poznati chanyu naroda Xiongnu (匈奴單于), a koji je vladao od oko 220. pne. do 209. pne.. Ime Touman (*Tumen) je vjerojatno srodno srednjokineskom **muan*, zapadno-toharskom *t(<sub>u</sub>)māne*, staroturkijskom/mongolskom *tümen*, suvremenom perzijskom *tumân*, a što sve znači '10,000').

Njegova je vladavina koincidirala sa završetkom perioda Zaraćenih država u Kini, odnosno ratova nakon kojih su sjeverne granice nekadašnjih država ostale nebranjene. Narod Xiongnu, jedan od onih koje su tadašnji kineski pisci nazivali Donghu, je tada počeo ekspanziju na istok i zapad. Kineski car Qin Shi Huang je, nastojeći suzbiti napade Xiongnua, na sjever poslao vojsku od 100.000 ljudi pod Meng Tianom. On je uspio poraziti Xiongnue, protjerati ih na sjever te započeo gradnju Velikog zida.

Xiongnue je potom pogodio sukob u vladarskoj porodici. Touman je odlučio za svog nasljednika umjesto prvorođenog Modua postaviti mlađeg sina. Zato je Modua poslao kao taoca narodu Yuezhi, a potom napao Yuezhije, nastojeći tako izazvati sinovo ubistvo. Lukavi Modu je, međutim, uspio ukrasti konja, pobjeći i pridružiti se svom ocu u ratu. Godine 209. pne. Modu je ubio svog oca, pomajku i mlađeg brata te je tako postao novi chanyu.

## Fusnote

## Reference

* Watson, Burton. (1993). *[[Records of the Grand Historian]] by Sima Qian*. Translated by Burton Watson. Revised Edition. Columbia University Press. .
* Beckwith, Christopher I. (2009): *Empires of the Silk Road: A History of Central Eurasia from the Bronze Age to the Present*. Princeton: Princeton University Press. .

## Vanjske veze

* All Empires: The Xiongnu Empire
Hekatompil

**Hekatompil** (, Hekatompylos) je bio drevni grad u Velikom Horasanu u Iranu, poznat kao prijestolnica Partske Monarhije. Antički izvori navode da se u njemu 330. pne. na svom pohodu zaustavio Aleksandar Veliki, a da je potom bio pod seleukidskom vlašću. Godine 238. pne. ga je zauzelo iransko pleme Parni, čiji će vođa Arsak osnovati Partsku Monarhiju, a Hekatompil učiniti prijestolnicom svoje države. Pretpostavlja se da je na vrhuncu imao nekoliko desetina hiljada stanovnika. 

Njegove ruševine se nalaze na lokaciji poznatoj kao Šaher-e Kumis, između Semnana i Damgana u Semnanskoj pokrajini.

## Vanjske veze
* Magiran.com , magazin *Kumis* 
* Livius.org , opis i fotografije
Bitka kod Kanusijuma

**Bitka kod Kanusijuma** se odigrala 209. pne. za vrijeme drugog punskog rata između kartaginskih snaga pod Hanibalom i rimskih snaga pod Marcelom. Trajala je tri dana i u njoj je Hanibal Rimljanima nanio teške gubitke. Međutim, usprkos toga nije uspio spriječiti Rimljane da u južnoj Italiji pokore njegove saveznike, pa je krajnji ishod i značenje bitke predmet rasprave među historičarima koji traje od antike do danas.

## Fusnote

## Izvori

* *Livius*, Titus, The History of Rome, Vol. IV (ed. E. Rhys, translated by C. Roberts), University of Virginia Library Electronic Text Center
* *Plutarch*, The Lives of the Noble Grecians and Romans, The Life of Marcellus (Dryden 1683 translation, Arthur Hugh Clough 1859 revision)
* *Smith*, William (ed.), Dictionary of Greek and Roman Biography and Mythology , University of Michigan
* *Caven*, Brian, The Punic Wars, Weidenfeld and Nicolson, London 1980, 
* *Кораблев*, Илья, Ганнибал, Москва, "Наука", 1976, Студенческое научное общество
* *Shepherd*, William, Historical Atlas, New York: Henry Holt and Company, 1911 (part of *Perry-Castañeda Library Map Collection* at the University of Texas Libraries, The University of Texas at Austin website)
209. pr. n. e.

Godina **209. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Verukosa i Flaka** (ili, rjeđe, **godina 545. ''[[Ab urbe condita]]**''). Oznaka 209. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji

* Drugi punski rat: Rimske snage pod Fabijem Kunktatorom osvajaju Tarent (suvremeni Taranto), koga je tri godine držao kartaginski general Hanibal.
* Drugi punski rat: Bitka kod Askula između Hanibala i rimskih snaga pod Markom Klaudijem Marcelom, koja završava bez rezultata.
* Seleukidski kralj Antioh III napada Partiju i zauzima partsku prijestolnicu Hekatompil (jugoistočno od Kaspijskog mora) te Sirinks u Hirkaniji. Partski kralj Arsak II je poražen na planini Lab i prisiljen priznati Antioha za svog sizerena.
* Filopemen, strateg Ahajskog saveza stvara moćnu vojsku s kojom tuče etolske snage na granici Elide.
* Mete Khan nasljeđuje Teomanovu konfederaciju hunskih plemena te osniva Xiongnu Carstvo, a zajedno s njom i prvu redovnu vojsku u historiji turkijskih naroda. Meteova vojska prodire u sjevernu Kinu, natjeravši carstvo Qin da nastavi rad na izgradnji Velikog zida.
* Drugi punski rat: Mladi rimski vojskovođa Publije Kornelije Scipion, komandant svih rimskuh snaga u Španiji, iz svog štaba u Tarakonu (Tarragona) pokreće kombinirani kopneno-pomorski napad na Novu Kartaginu (suvremena Cartagena). Nakon opsade grad pada, a u rimske snage padaju velike količine namirnica, opreme, španski taoci, lokalni rudnici srebra te izvrsna luka koju Scipion počinje pripremati za dalji prodor na jug.

## Rođenja

*

## Smrti

*
Common Threads: Stories from the Quilt

***Common Threads: Stories from the Quilt*** je dokumentarni film iz 1989. godine Roba Epsteina i Jeffreya Friedmana koji govori o projektu NAMES posvećenom sećanju na žrtve AIDS-a. Dustin Hoffman ima ulogu naratora u filmu. Film koji je napravljen za HBO delimično je zasnovan na knjizi *The Quilt: Stories From the NAMES Project*, koju su pripremili Cindy Ruskin (spisateljica), Matt Herron (fotograf) i Deborah Zemke (dizajnerka).

## Radnja
Film se fokusira na priče nekoliko ljudi, koji su predstavljeni na panelima u projektu NAMES i čiju priču izlažu njima bliske osobe. Osobe koje su u fokusu su:
* Dr. Tom Waddell – lekar, sportista, predstavnik SAD-a na Olimpijskim igrama 1968. i osnivač Gay Gamesa. O njemu priča njegova prijateljica i majka njegovog deteta, Sara Lewinstein.
* David Mandell Jr. – dečak koji je bolovao od hemofilije. Njegovu priču govore njegovi roditelji David i Suzi Mandell.
* Robert Perryman, Afroamerikanac koji je bio intravenozni narkoman. Njegovu priču izlaže njegova supruga, Sallie Perryman.
* Jeffrey Sevcik, gej muškarac. O njemu govori njegov partner, filmski kritičar i istoričar, Vito Russo.
* David C. Campbell – veteran američke mornarice, o kome govori njegov partner, Tracy Torrey, čija priča ujedno postaje i priča o njemu samom, jer u toku filma i sam podleže bolesti.

Uporedo sa ličnim pričama film prikazuje istoriju projekta NAMES, kao i proces pravljenja panela sa imenima preminulih od AIDS-a. Takođe, prikazuje se odgovor Reaganove vlade (ili, bolje rečeno, izostanak istog) na početak epidemije i prvi pokušaji gej zajednice da se organizuje kako bi se suočila sa problemima koje je AIDS doneo. Tu su uključeni snimci Bobbija Campbella, Larryja Kramera, koosnivača organizacija Gay Men's Health Crisis i ACT-UP, kao i mnogih drugih političara, aktivista, lekara i javnih ličnosti.

Film se završava prvim izlaganjem panela u parku National Mall u Washington, D.C.-u tokom Drugog nacionalnog marša na Washington za lezbejska i gej prava, 1987. godine.

## Nagrade
*Common Threads* je dobio Oscara za najbolji dokumentarni film, 1990. godine. Ovo je drugi Oscar koga je dobio reditelj Rob Epstein. Film je, takođe, nagrađen na Berlinaleu, dobio je GLAAD Media Award za najbolji dokumentarni film, kao i Peabody Award.

## Povezano
* NAMES Project AIDS Memorial Quilt

## Vanjske veze
* 
* NAMES Project Foundation
LGBTQ prava u Luksemburgu

Luksemburg je generalno tolerantan prema LGBT osobama. LGBT scena u državi nije velika. Uprkos toleranciji LGBT osobe ne uživaju ista prava kao heteroseksualne osobe. Luksemburg ne priznaje istopolne brakove i ne dozvoljava usvajanje dece od strane istopolnih parova. 
## Dekriminalizacija homoseksualnosti
Zabrana homoseksualnosti je ukinuta 1794. godine i od tada nije dolazilo do ponovne kriminalizacije. Uzrast seksualne saglasnosti je 16 godina.

## Istopolne zajednice

U Luksemburgu su priznata registrovana partnerstva, koja se na francuskom zovu *Partenariat légal* (*zakonska partnerstva*). Ovaj oblik istopolne zajednice bazira se na francuskom PACS modelu. Ovaj zakon je usvojen 9. jula, 2004. Jula, 2009. vlada Luksemburga je najavila donošenje zakona o istopolnim brakovima. Ministar pravde je najavio da će se o donošenju ovog zakona diskutovati početkom 2010.
## Istopolno roditeljstvo
Istopolni parovi ne mogu zajedno da usvajaju decu, niti je jedan/a od partnera/partnerki u mogućnosti da usvoji decu drugog/e partnera/e. Nije saopšteno da li bi zakon o istopolnim brakovima dozvolio zajednička usvajanja dece.

## Zabrana diskriminacije
Seksualna orijentacija je direktno pomenuta u zakonima o radu, i pružanju roba i usluga. Zakon o zločinu iz mržnje ne pominje seksualnu orijentaciju i rodno izražavanje kao otežavajući faktor za zločin iz mržnje.

## LGBT pokret u Luksemburgu
Organizacija koja se bavi pitanjima vezanim za LGBT osobe zove se Rosa Lëtzebuerg (*Roze Luksemburg*). Organizacija je osnovana 1996. godine i ima oko 220 članova i članica. 

## Društvo
Prema istraživanju Eurobarometra koje je objavljeno 2006, 58% građana i građanki podržava istopolni brak, dok 39% smatra da LGBT osobama treba biti dozvoljeno da usvajaju decu. Podrška građana LGBT osobama je veća od proseka u Evropskoj uniji.
## Vidi dalje
* Ljudska prava u Luksemburgu
## Reference
Atari Falcon

**Atari Falcon** je bio posljednji kompjuter koji je izdala kompanija Atari. Njegova proizvodnja je započela u drugoj polovici 1992. godine, a završila je godinu dana kasnije.

Kompjuter Atari Falcon je proizveden oko procesora Motorola 68030 na 16 Mhz koji ga je trebao učiniti jačim od kompjutera Amiga 1200 koji mu je bio glavna konkurencija sa svojim procesorom Motorola 68020. Na žalost kompanijina odluka da se zadrži puna kompaktibilnost s kompjuterima Atari ST rezultira sakaćem sposobnosti tog procesora tako da kompjuter na kraju postaje sporiji od konkurencije.

Posebna specifičnost Atari Falcona je bio dodatni procesor imena Motorola 56000 koji je imao zadatak stvaranje digitalnog signala. Maksimalna proširivost memorije je bila 14 megabajta, a najveća rezolucija slike koju je kompjuter mogao pokazati je bila 640 x 480 u 256 boja.

U drugoj polovici 1993. godine kompanija Atari donosi odluku o odustajanju od proizvodnje ovog kompjutera kako bi sve svoje resurse iskoristila za proizvodnju igraće konzole Atari Jaguar.
Motorola 68060

**Motorola 68060** je 32 bitni procesor koji ulazi u proizvodnje 1994. godine, a ujedno je posljednji primjerak Motorola 68k serije procesora. 

## Procesor
Ovaj procesor je bio zamišljen kao nasljednik procesora Motorola 68040 u direktnoj borbi s procesorom Intel Pentium dok je kompanija istovremeno radila na seriji procesora imena PowerPC. Unutrašnja arhitektura procesora je bila slična s onim Pentiuma koji je izašao na tržište nekoliko mjeseci ranije, a njen glavni nedostatak postaje koprocesor koji je tri puta sporiji od konkurenta. Zahvaljujući napretku u proizvodnom procesura brzina u Mhz je podignuta krajem devedesetih na 75 Mhz, ali to je bilo premalo prekasno za ovaj procesor kojeg se i sama Motorola odrekla tako da je zajednos IBMom počela proizvoditi seriju procesora imena PowerPC.

## Korištenje
Ovaj procesor je korišten u sljedećim kompjuterima:
* Atari Falcon, ali samo kao kartica za ubrzanje kompjutera
* Amiga 1200 i Amiga 4000, ali samo kao kartica za ubrzanje kompjutera
Alice (pjesma)

"**Alice**" je prvi singl kanadske pjevačice Avril Lavigne poslije 2 godine stanke i njezinog trećeg studijskog albuma *[[The Best Damn Thing]]*. Pjesmu je napisala sama Avril Lavigne, producirao ju je Butch Walker, a remiksirao ju je Deryck Whibley. Pjesma je objavljena kao prvi singl za film *[[Alisa u zemlji čuda]]* koji će se premijerno pokazati 5. ožujka 2010 godine. Album na kojem se nalazi pjesma zove se *[[Almost Alice]]*, i biti će objavljen 2. ožujka 2010. godine. Još je nepoznato hoće li se pjesma nalaziti na njezinom četvrtom studijskom albumu.

## Informacije o pjesmi
Avril je dizajnirala odjeću za Abbey Dawn koja je bila inspirirana novim filmom Alisa u zemlji čudesa, rekla je Disneyu da bi ona mogla napisati pjesmu za film. Režiser filma Tim Burton se složio sa time, te je ona "odmah napisala pjesmu" na svom klaviru. Opisala je pjesmu kao malo mračniju od njenih ostalih pjesama.

## Kritički osvrt
Bill Lamb od About.com je dao pjesmi 4 od 5 zvjezdica, cijeneći Avrilinu interpretaciju Alisine dileme. Opisao je kako su njeni vokali emocionalni "izražava zbunjenost dok Alisa pada kroz zečju rupu", ali je rekao da u nekim dijelovima pjesme krešti.

Portal Digital Spy je nazvao pjesmu "velikom rock baladom," misli da je pjesma "sinematski" a ponekad i "jeziva," treba napomenuta se ju treba nekoliko puta preslušati da bi išla u uho.

## Videospot
### Koncept

Videospot, počinje tako što Lavigne vidi bijelog zeca i slijedi ga do šume. Kad glasovir počinje svirati, video pokazuje Avriline ruke kako sviraju na njemu. Video se vraća sa Avrilinim likom, koji izleti i padne u rupu u blizini velikog stabla. Njezin pad je grafički spojen sa padom Alise (iz filma), sudara se sa predtima uključujući i klavir. Kad Avril otvara oči ona leži u sredini duboke rupe, oblačena u crnom gotičkom korzetu i čarapama sa utisnutim motivima koji se nalaze na igraćim kartama (pik, herc, karo i tref).

Ona stiže na čajanku, kod Ludog klobučara i on joj poželi dobrodošlicu sa raširenim rukama. Scena je uređena sa snimke Ludog klobučara iz filma. Kad Avril tone na stolici pjevajući, njezina "jeka" vizualno je prikazana, ali ubrzo nestane. Kad završava stih, Lavigne se ustane i počinje bježati sa scene. Na refrenu pjesme Lavigne se vraća na snimku dok trči kroz šumu i dolazi do klavira okruženog divovskim gljivama. Razne scene iz filma prikazane su u sukcesiji dok Lavigne trči prema ulazu šume. Kada ona izađe iz šume na sebi nosi normalnu odjeću.

### Produkcija i objavljivanje
Videosput za pjesmu "Alice" se snimao 26. i 27. siječnja 2010. godine. Snimljen je pod redateljskom palicom Dave Meyersa, a snimao se u botaničkom vrtu Los Angelesa. Prizori iz filma su ubačeni u videospot. Premijera videospota bila je 17. veljače 2010. godine.

## Popis pjesama
* **Digitalni download**
# "Alice" — 3:34
* **Njemački CD singl**
# "Alice" — 3:33
# "Welcome to Mistery" — 4:27 izvode Plain White T's

## Ljestvice

## Povijest objavljivanja

## Reference
Lista radio-stanica u Bosni i Hercegovini

Ovo je **lista [[radio]]-stanica u [[BiH|Bosni i Hercegovini]]**.

## Nacionalno pokrivanje

## Regionalne stanice

## Lokalne stanice

## Satelit

## Povezano
* Televizijske stanice u Bosni i Hercegovini
* Spisak radio stanica u Srbiji
* Popis radijskih postaja u Hrvatskoj
* Spisak radio stanica u Crnoj Gori

## Vanjske veze
* UzivoKanali.com: Bosna i Hercegovina radio stanice uživo na internetu 
* TV Kanali sa Balkana besplatno : http://estrada-boom.blogspot.com/
* Communications Regulatory Agency: Radio Stations 
* RadioStanice.org: Bosna i Hercegovina 
* Zbrka.com: Bosna i Hercegovina - Radio uživo
Göteborg

**Göteborg** [jœtɛˈbɔrj], drugi po veličini grad i najveća luka u Švedskoj. Smješten je na jugozapadu zemlje i broji 549.839 stanovnika. Göteborg je i administrativni centar grofovije Västra Götaland koja ima 1,580.297 stanovnika.

## Geografija
Grad leži duž obala rijeke Göta älv, oko 8&nbsp;km iznad njena ušća u tjesnac Kattegat, dio Sjevernog mora. Göteborg je najveći grad na švedskoj jugozapadnoj obali, a udaljen je oko 390 km jugozapadno od Stockholma.

## Historija
Grad je osnovao kralj Karl IX 1603. na mjestu ranijeg srednjovijekovnog naselja. Njegov odlični strateški položaj na 
ušću rijeke Göta älv, koji je u to vrijeme bio jedini direktni švedski izlaz na Atlantski ocean, omogućio mu je brzi razvoj. Göteborg je razoren za Kalmarskog rata s Danskom, vođenom od 1611. do 1613. godine, ali ga je već 1619. obnovio kralj Gustav II Adolf. On mu je dvije godine kasnije dodjelio povelju kraljevskog grada. U to vrijeme dobar dio njegovih stanovnika bili su Holanđani koji su u skladu sa svojim običajima gradili kanale i malo pomalo izmjestili centar grada.

Göteborg je počeo značajnije napredovati od početka 18. vijeka, paralelno sa razvojem Švedske Istočnoindijske kompanije. Veliki skok doživio je za Napoleonskih ratova i Napoleonove blokade kontinentalnih luka, kad je postao najveća evropska tržnica za britansku robu. Drugo razdoblje prosperiteta grada započelo je od 1832. kad je otvoren kanal Göta, po kom su mogli ploviti i prekooceanski brodovi.

## Znamenitosti i obrazovanje
Podsjetnici na njegovu vojnu prošlost su utvrde Lejonet (*Lav*) i Kronan (*Kruna*) te jarak koji još okružuje historijski centar grada. Pored tog, tu su i katedrala iz 1633. godine, obnovljena i restaurirana od 1815. do 1825. i ponovno od 1956. do 1957. godine, te crkva Kristine podignuta 1648. i obnovljena 1780. godine. Göteborg ima i brojne muzeje, najveći su prirodoslovni, kulture i pomorstva. On je grad velikih parkova, kao što su Slottsskogen, Botanički vrt, Trädgårdsföreningen i Liseberg, ujedno zabavni park. Göteborg ima stadion Ullevi, jedan od najvećih u Skandinaviji. Grad je sjedište državnog univerziteta od 1891. i Tehničkog univerziteta Chalmers, osnovanog 1829. godine.

## Privreda
Današnji grad je snažni industrijski centar, najveće i najpoznatije kompanije su Volvo (automobili), Ericsson (IT, telefonija) i SKF (kuglični ležaji). Iz Geteborške luke se izvoze automobili (Volvo), kuglični ležajevi i papir. Nekad slavno brodogradilište na otoku Hisingen na sjeveru grada, od kraja 1970-ih više ne radi. Göteborg je odlično povezan sa ostalim krajevima Švedske kanalom Göta i željezničkim prugama, a pored grada nalazi se Međunarodni aerodrom Landvetter.

## Gradovi prijatelji

## Reference

## Vanjske veze

* ''Službene stranice grada'' 
* ''Gothenburg'' na portalu Encyclopædia Britannica
208. pr. n. e.

Godina **208. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Marcela i Krispina** (ili, rjeđe, **godina 546. ''[[Ab urbe condita]]**''). Oznaka 208. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji
* Kineski general Zhang Han guši seljački ustanak koji su Chen Sheng i Wu Guang digli protiv dinastije Qin a potom opsjeda pobunjeni grad Julu.
* Drugi punski rat: Bitka kod Bekule (suvremeni Bailen) u Betici u kojoj rimske snage pod Publijem Kornelijem Scipionom nanose poraz kartaginskoj vojsci pod Hazdrubalom Barkom. Hazdrubal se zbog toga odlučuje povući na sjever, prelazeći Pireneje u Transalpinsku Galiju, u krajnjoj namjeri da se pridruži svog bratu Hanibalu u Italiji.
* Drugi punski rat: Rimski vojskovođa Marko Klaudije Marcel je ubijen u neodlučnoj bitci protiv Hanibala kod Venusije u Apuliji.
* Seleukidski kralj Antioh III prodire u Baktriju i napada grčko-baktrijskog kralja Eutidema I. Nakon što je uspio izdržati ospadu svoje prijestolnice Baktre (suvremeni Balh), Eutidem postiže časni mir sa Antiohom, oženivši jednog od svojih sinova za Antiohovu kćerku.
* Drugi punski rat: Hanibal uništava rimsku vojsku koja je opsjedala Lokri.

## Rođenja
*

## Smrti
* Marcus Claudius Marcellus, rimski vojskovođa i heroj drugog punskog rata, poznat po osvajanju Sirakuze i nadimku "mač Rima" (r. 268. pne.)
* Li Si, kineski filozof i političar (atentat) (r. 280. pne.)
Hispania Baetica

**Hispania Baetica** (doslovno: "Betička Hispanija"), ili samo **Baetica** (doslovno: "Betika"), bila je jedna od tri rimske provincije u Hispaniji, (suvremena Iberija). Hispania Baetica se na zapadu graničuila s provincijom Lusitania, a na sjeveroistoku s provincijom Hispania Tarraconensis. Baetica je u 8. vijeku pod Maurima postala dio Al-Andalusa i približno odgovara teritoriji moderne Andaluzije.

## Izvori
* A.T. Fear, ''Rome and Baetica: Urbanization in Southern Spain, C.50 BC-AD 150'' in the series "Oxford Classical Monographs". 
* Evan Haley, '' Baetica Felix: People and Prosperity in Southern Spain from Caesar to Septimius Severus,'' (excerpt from the Introduction). 
* El Housin Helal Ouriachen, 2009, La ciudad bética durante la Antigüedad Tardía. Persistencias y mutaciones locales en relación con la realidad urbana del Mediterraneo y del Atlántico, Tesis doctoral, Universidad de Granada, Granada.

## Vanjske veze

* "Baetica, the great olive oil producer" 
* Detailed map of the Pre-Roman Peoples of Iberia (around 200 BC)
Bailén

**Bailén** () je gradić u Španiji koji administrativno pripada provinciji Jaén. Najpoznatiji je po bitci kod Bailena u kojoj je 1808. godine španska vojska porazila francusku.

## Izvori
* 

## Vanjske veze

* Bicentenario de la Batalla de Bailen
Bitka kod Bekule

**Bitka kod Bakule** ( 208. pne. ) je bitka između Kartagine i Rimske republike tokom Drugog punskog rata. Bitka se odigrala na tlu Španije. To je bila prva pobeda Scipiona Afričkog nakon što je on preuzeo komandu nad rimskom vojskom u Španiji. Kartaginjansku vojsku je predvodio Hasdrubal Barka.

## Uvod
Posle Scipionovog iznenadnog napada i osvajanja Nove Kartagine, tri kartaginjanske armije su ostale razdvojene sa generalima koji se nisu slagali jedan s drugim. To je dalo priliku Rimljanima da pritisnu svakoga od njih posebno.
Scipion je pokrenuo vojsku 208. pne. protiv Hasdrubala Barke, koji se nalazio kod Bekule, blizu današnjeg Guadalkivira.

Kad je sazano da se Scipion približava Hasdrubal zauzima jaku obrambenu poziciju. Postavio se na visoki i duboki plato zaštićen rekom napred i nazad. Plato se sastojao od dve stepenice. Na niži položaj Hasdrubal postavlja lakše trupe, a svoj logor iza.
Kada je Scipion stigao bio je nesiguran kako da napadne Hasdrubala na tako dobrom položaju. S druge strane Scipion je bio zabrinut da ako ništa ne čini druge dve kartaginjanske armije se mogu pridružiti. Krenuo je u akciju treći dan.

## Bitka
Pred napad Scipion šalje jedinice da blokiraju ulaz u dolinu i prolaz na sever, čime sprečava moguće kartaginjansko povlačenje.
Rimske laka pešadija krenula je protiv kartaginjanske lake pešadije. Rimljani su bili pod kišom strela i morali su se penjati po strmini, ali ipak su uspeli potisnuti Kartaginjane kad je došlo do borbi prsa o prsa.

Sa svojom najboljom vojskom Scipion izvodi napad na bokove kartaginjanskog glavnog logora. Hasdrubal je bio pod utiskom da se i dalje radi samo o manjim okršajima i zbog toga nije upotrebio na vreme svoje glavne snage. NJegova loše pripremljena vojska je bila
sa tri strane obuhvaćena Rimljanima.

Hasdrubal uspeva pobeći sa slonovima, svom svojom prtljagom i kartaginjanskom vojskom. Najviše je stradala laka pešadija i španski saveznici. Rimski legionari su krenuli sa pljačkom kartaginjanskog logora pa su tako omogućili Hasdrubalov beg.

## Posledice
Posle bitke Hasdrubal Barka vodi svoju umanjenu vojsku preko Pirineja i Alpi u Italiju u nameri da pomogne svom bratu Hanibalu.
Usput je prikupio nove vojnike Gale.

Mnogi istoričari su kritikovali Scipiona, smatrajući da je olako pustio da mu Hasdrubal Barka pobegne. Drugi smatraju da bi potera za Hasdrubalom bila rizik jer su po Španiji operisale još dve velike kartaginjanske armije, a postojala je i mogućnost zasede kao u bici kod Trazimenskog jezera.

Umesto toga Scipion se okrenuo sklapanju savezništva sa španskim plemenima. Nakon Scipionovih pobeda mnoga plemena menjaju stranu. U međuvremenu stižu kartaginjanska pojačanja, s namerom da se povrati izgubljeno.

## Povezano
* Drugi punski rat
* Rimska republika
Wu Guang

**Wu Guang** (tradicionalni kineski: 吳廣) (? - kraj 209. pne. ili početak 208. pne.) bio je kineski oficir iz perioda dinastije Qin, koji je postao jedan od vođa ustanka u selu Daze - prve velike pobune protiv cara Qin Er Shija.

Wu Guang je bio rođen u mjestu Yangxia (陽夏, suvremenio Zhoukou u provinciji Henan). Godine 209. pne. je njemu i njegovom kolegi Cheng Shengu naređeno da na čelu jedinice od 900 ljudi odu u Yuyang (u suvremenom Pekingu) kako bi sjevernu granicu Kine branili od napada Xiongnua. Međutim, zbog izenandnih poplava ta jedinica nije mogla doći na vrijeme. Prema tadašnjim drakonskim pravilima dinastije Qin, nedolazak jedinice na vrijeme - čak i uslijed više sile - se smatrao neizvršenjem zapovijedi, a za koju je kazna bila smrt. Shvativši da će biti pogubljeni, Cheng Sheng i Wu Guang su zaključili da nemaju izbora nego da se pobune protiv cara. Svojim potčinjenima su rekli da iza njih stoji popularni princ i carev stariji brat Ying Fusu, u stvari likvidiran godinu dana ranije. Toj jedinici su se brzo pridružile hiljade seljaka, ogorčenih okrutnošću dinastije Qin. Cheng Sheng je ubrzo nakon toga sebe proglasio princom od Chua, a Wu Guanga "zamjenikom princa". Wu Guang je poslan na zapad, da pokori područja nekadašnje države Qin. Wu Guang, međutim, nije bio u stanju zauzeti carsko uporište Yingyang, a njegovi potčinjeni su se zabrinuli da bi ih dugotrajna opsada učinila metom carske vojske pod generalom Zhang Hanom. Nakon što je odbio njihove prijedloge da odustane od opsade, oni su ga ubili.
Chen Sheng

**Chen Sheng** (tradicionalni kineski: 陳勝) (? - kraj 209. pne. ili početak 208. pne.), u nekim izvorima poznat **Chen She** (陳涉), bio je kineski oficir iz perioda dinastije Qin, poznat kao vođa ustanka u selu Daze, prve velike pobune protiv cara Qin Er Shija.

Sredinom 209. pne. Chen Sheng i njegov kolega Wu Guang - kapetani carske vojske - dobili su zadatak da s jedinicom od 900 ljudi marširaju na sjever i dođu u Yuyang (u današnjem Pekingu) kako bi poduprli obranu sjevernih granica od Xiongnua. Na putu su ih snašle poplave zbog kojih nisu mogli na vrijeme stići do odredišta. Po tadašnjim drakonskim pravilima vojske Qina, to se - bez obzira na višu silu - smatralo odbijanjem zapovijedi, a za što je kazna bila smrt. Nastojeći izbjeći pogubljenje, Chen i Wu su zaključili da nemaju izbora nego da se odmetnu od carske vlasti. Svojim potčinjenima su rekli kako su stupili u kontakt s Ying Fusuom, popularnim princom i carevim starijim bratom, u stvari likvidiranom prije godinu dana. Ubrzo nakon toga njihovoj jedinici se priključio veliki broj seljaka, nezadovoljnih okrutnim režimom dinastije Qin. Pobunjenička vojska je tako narasla na 20.000 ljudi.

Chen je tada proglasio ponovno uspostavljanje države Chu. Usprkos savjeta svojih potčinjenih da potraži nekog od legitimnih nasljednika, sam se proglasio njenim vladarom uzevši titulu "princa". Postavio je prijestolnicu u grad Chenqiu (u suvremenom Zhukuou u provinciji Henan). Odatle je poslao tri odreda vojske na tri strane - Wu Guanga i Zhou Wena na zapad, u središte nekadašnje države Qin; Wu Chena na sjever prema nekadašnjoj državi Zhao i Zhou Fua na sjeveroistok prema nekadašnjoj državi Wei. Nijedan od tih generala se nije vratio - Wu Guanga su nakon neuspješne opsade ubili vlastiti oficiri, Zhou Wen je poražen od cvarske vojske, dok su se Wu Chen i Zhou Fu odmetnuli, prvi tako što se proglasio nezavisnim princom, a drugi tako što je pronašao nasljednika prijestolja Wei i stavio se pod njegovu komandu. Ostavši sam i pod prijetnjom carske vojske pod Zhang Hanom, Chen Sheng je pokušao pokrenuti pohod da prikupi pojačanja, ali ga je u zimu 209/208. pne. ubio tjelohranitelj Zhuang Jia. Tako je njegova pobuna završila nakon samo šest mjeseci.

Tradicionalni kineski historičari, kao Sima Guang, su tvrdili kako je nagli uspjeh udario Chen Shengu u glavu, učinio ga previše samouvjerenim i nespremnim za slušanje dobronamjernih kritika. Zbog toga, kao i zbog toga što se proglasio princom, iako za to nije imao nikakve osnove, u ključnom trenutku su ga napustili najvažniji pristaše. Suvremeni historičari komunističke Kine su, pak, slavili Chen Shenga kao velikog socijalnog revolucionara koji je vodio pobunu seljaka protiv vladajuće klase, zanemarujući pri tome lične motive za njegov postupak.
Zhang Han

**Zhang Han** se može odnositi na:

* Zhang Han (dinastija Qin) (?&ndash;205. pne.), kineski vojskovođa iz doba dinastije Qin
* Zhang Han (dinastija Ming) (1511&ndash;1593), kineski učenjak iz doba dinastije Ming
* Chang Han, tajvanski fudbaler
Zhang Han (dinastija Qin)

**Zhang Han** (; ? - 205. pne.) bio je kineski vojskovođa iz doba dinastije Qin. Kada su za vrijeme cara Qin Er Shija širom Kine izbile pobne, Zhang Han se istakao na čelu carske vojske njihovim uspješnim gušenjem. Godine 207. pne. je, međutim, u bitci kod Julua poražen od strane Xiang Yua, vođe Chu pobunjenika te prisiljen na predaju zajedno sa 200.000 svojih vojnika. Nakon što je Xiang Yu konačno srušio dinastiju Qin i kinesku državu podijelio na Osamnaest kraljevstava, Zhang je dobio titulu "kralj Yong" (雍王) i vlast nad dijelom Guanzhonga kao leno. Zhangovu teritoriju je međutim godine 205. pne. pokorio Liu Bang, budući osnivač dinastije Han, a zbog čega je Zhang izvršio samoubistvo.
Captain Kangaroo

***Captain Kangaroo*** je američka TV-emisija za djecu koja se originalno emitirala svakim radnim danom na mreži CBS do 3. oktobra 1955. do 1984, što ju je učinilo najdugovječnijom dječjom TV-emisijom svog doba. Godine 1986. je javna mreža American Program Service (današnji American Public Television sa sjedištem u Bostonu) integrirao neke od njenih materijala u novu verziju koja se emitirala do 1993.

Emisija je imala voditelja/glavnog junaka po imenu Captain Kangaroo (doslovno "Kapetan Kengur") a kloga je tumačio Bob Keeshan. Imala je raznovrsnu strukturu i bavila se životom u "Kući s blagom" (kasnije "Kapetanovo mjesto"), gdje bi Kapetan pričao priče, sretao goste i izvodio razne točke zajedno s glumcima i lutkama. Emisija se prve četiri godine emitirala uživo, a do 1968. je bila u crno-bijeloj tehnici. CBS ju je godine 1983. skratio na pola sata, a snimanje je obustavljeno 1984.

Tvrtka Saban Entertainment je za sezonu 1997/98. pokušala napraviti novu verziju pod imenom *All New Captain Kangaroo*, koja se snimala u Tampi. U njoj je lik Kapetana tumačio John McDonough. Keeshan, kome je ponuđeno da pod imenom Admiral nastupi u seriji, je to odbio. Snimanje je obustavljeno nakon jedne sezone, ali je kasnije snimljen spin-off pod nazivom *Mister Moose's Fun Time.*

## Reference

## Vanjske veze
*
Marty Riessen

**Marty Riessen** (Hinsdale, Illinois, 4. mart 1941 -) je bivši amaterski i profesionalni igrač tenisa čiji je vrhunac karijere bio 1960-ih i 1970-ih. Najviši rang na ATP-ovoj listi mu je bio br. 11 (postignut 4. septembra 1974).

## Reference
Arantxa Sánchez Vicario

**Aranča Sančez Vikario** (puno ime **Aransasu (Aranča) Isabel Marija Sančez Vikario** (*Aránzazu (Arantxa) Isabel Maria Sánchez Vicario*) je bivša profesionalna teniserka iz Španije. Rođena je 18. decembra 1971. godine u Barseloni, Španija, gde i danas živi. Tokom svoje karijere, osvojila je četiri Grend slem titule pojedinačno, šest u igri ženskih parova i četiri u igri mešovitih parova.

Arantča je počela igrati tenis sa četiri godine ugledavši se na svoju braću Emilija i Havijera koji su takođe profesionalni teniseri.

Iznenadila je teniski sviet kada je 1989. godine, kao 17-godišnjakinja, osvojila Roland Garros pobedivši u finalu svetski broj 1 Štefi Graf.

Najuspešnija godina u karijeri bila joj je 1994. kada je osvojila 8 turnira, uključujući Roland Garos i US Open. Na svim Grend slem turnirima u svojoj karijeri bila je najmanje po dva puta u finalu. NJen odnos pobeda i poraza u finalima Grend slem turnira je 4-8 (protiv Graf i Seleš 3-7). NJena poslednja Grend slem titula bila je u Parizu 1998. godine.

Najbolja svetska igračica bila je 1995. godine kada je prvo mesto držala 12 sedmica. Nakon Martine Navratilove ona je prva igračica koja je istovremeno bila prva teniserka sveta na VTA listi u pojedinačnoj konkurenciji i parovima.

Godine 1991. pomogla je španskoj reprezentaciji u osvajanju Fed kupa. U finalu su bili bolji od američkih teniserki. Bila je i član španske Fed kup reprezentacije kada su 1993., 1994. 1995. i 1998. godine ponovo bile najbolje. I danas je igračica s najviše pobeda u Fed kup takmičenjima (72).

Dva puta je osvojila Hopman kup. Prvi put 1990. godine sa svojim bratom Emiliom, a drugi put 2002. godine kada joj je partner bio Tomi Robredo.

Takmičila se dva puta na Olimpijskim igrama, 1992. u Barceloni i 1996. u Atlanti. Osvojila je 2 srebrne i 2 bronzane medalje.

Svoju karijeru je završila sa 29 pojedinačnih titula i 69 titula u parovima. U 2005. godini, američki Tenis Magazin ju je svrstao na 27. mesto liste "40 najvećih tenisera teniske ere".
## Rezultati Aranče Sančez Vikario
### Pobede u finalu pojedinačno ('''29''')

### Porazi u finalu pojedinačno ('''48 +2''')
### Pobede u finalu igre parova ('''69+1''')
### Pobede u finalu igre parova ('''41+1''')
### Pobede u finalu mešoviti dublova ('''6''')
### Porazi u finalu mešovitih parova ('''5''')
## Učešće na Grend slem turnirima
### Pojedinačno
### U igri parova
## Učešće u [[Fed kup]]u
## Periodi rangiranja na 1. mesto VTA liste
## Vanjske veze

* VTA profil 
* sportec.com: Tax evasion issue of Arantxa Sánchez Vicario 
* Arantxa Sánchez Vicario's induction speech to the Hall of Fame
Conchita Martínez

**Inmakulada Konsepsion "Končita" Martinez Bernat** (*Inmaculada Concepción Martínez Bernat*; rođena 16. aprila 1972) je bivša španska teniserka, koja je profesionalno igrala tenis od 1988. do 2006. godine. Martinezova je jedina španska teniserka koja je osvojila Vimbldon u pojedinačnoj konkurenciji, pobedivši 1994. u finalu devetostruku šampionku tog turnira Martinu Navratilovu. U karijeri je osvojila ukupno 33 turnira pojedinačno i dostigla drugo mesto na VTA listi najboljih teniserki sveta, a takođe je igrala i finala Otvorenog prvenstva Australije 1998. i Otvorenog prvenstva Francuske 2000. Na Otvorenom prvenstvu Sjedinjenih Američkih Država njen najbolji rezultat su polufinala 1995. i 1996. godine.

Končita Martinez je osvajačica dve srebrne i jedne bronzane medalje na Olimpijskim igrama, a sve je osvojila u konkurenciji parova. Srebrnu u Barseloni 1992. i bronzanu u Atlanti 1996. osvojila je u paru sa Arančom Sančez Vikario, a srebrnu u Atini 2004. zajedno sa Virhinijom Ruano Paskval. Zajedno sa reprezentacijom Španije je osvojila Fed kup čak pet puta.

## Privatni život
Končita Martinez rođena je punim imenom Inmakulada Konsepsion Martinez Bernat 12. aprila 1972. kao najmlađe dete Sesilija i Končite Martinez. Ima dva starija brata, Fernanda i Roberta. Pored španskog, govori i engleski i nemački jezik. Stanuje i u San Dijegu i u Barseloni. Veliki je obožavalac sportova kao što su golf, fudbal, odbojka na pesku i skijanje. Svoje povlačenje iz takmičenja u pojedinačnoj konkurenciji objavila je 15. aprila 2006. godine, mada je izjavila da nije isključila mogućnost igranja u parovima u budućnosti.

## Nagrade
* 1989 – Nagrada VTA za najbolju novu teniserku godine
* 1994 – Nagrada magazina *TENNIS* za teniserku koja je najviše napredovala
* 2001 – Nagrada ITF za odličnu igru (sa Arančom Sančez Vikario)

## Statistike u karijeri
### Grend slem pojedinačna finala (3)

### Grend slem finala u parovima (2)

### Olimpijske medalje u parovima (3)

### VTA titule pojedinačno (33)

## Izvori

## Vanjske veze

* Končita Martinez  na sajtu Ženske teniske asocijacije
* Končita Martinez  na sajtu Fed kupa
Zlatko Pejaković

**Zlatko Pejaković** je hrvatski pjevač zabavne muzike. Karijeru je počeo u grupama **"Zlatni akordi"** i **"Korni-grupi"** (Beograd), a nastavio kao solo-pjevač u drugoj polovini 1970-ih godina. Rodio se u Osijeku.
 
## Festivali
Nastupao je na festivalima, uglavnom na Splitskom festivalu, gdje 1979. osvaja *Grand Prix* u Večeri zabavnih melodija za pjesmu "Ljetu je mome kraj". Godine 1974. zajedno s "Korni-grupom" zastupa Jugoslaviju na "Pjesmi Eurovizije" u engleskom kupalištu Brighton s pjesmom "Moja generacija".

## Uspjesi
* 1974. Eurosong, Brighton, Engleska - 12. mjesto, u sastavu "Korni-grupe"

## Diskografija

### Samostalni albumi
* 1993. - Tamburicu ja, mandolinu ti
* 1993. - Zlatko Pejaković '93
* 1994. - Zlatko Pejaković '94
* 1995. - U se, na se... zna se
* 1995. - Večeras će zvoniti zvona (čestit Božić)
* 2004. - Ja sam svoje grijehe platio

### Nastupi na festivalima
* 1982. - Split 82
* 1983. - Split 83
* 1984. - Split 84
* 1988. - Split 88
* 1993. - Skalinada 2
* 2004. - Etnofest Neum 2004
* 2004. - Hrvatski radijski festival 2004

### Gostovanja
* 1994. - Skalinada 4
Međunarodna korporacija

**Multinacionalna** ili **transnacionalna korporacija**, je naziv za korporaciju ili poslovni pothvat koji proizvodi robu ili pruža usluge u više od jedne zemlje. Za njega se ponekad koristi i izraz **međunarodna korporacija**. Prema definiciji Međunarodne organizacije rada pod multinacionalnom korporacijom se podrazumeva svaka korporacija ili poduzeće čije se sjedište nalazi u jednoj, odnosno matičnoj zemlji, a poslovni pogoni i druge radne jedinice u drugim, zemljama-domaćinima.

Multinacionalne korporacije često imaju budžete koji su višestruko veći od bruto domaćeg proizvoda pojedinih zemalja. To im daje snažan uticaj na lokalnu ali i na svetsku ekonomiju, pa zbog toga često igraju važnu ulogu u međunarodnim odnosima, pogotovo u doba globalizacije. Njihova moć i uticaj ih je učinila predmetom oštrih kritika.

## Vanjske veze
* Data on transnational corporations
* CorpWatch
* UNCTAD publications on multinational corporations
* UNCTAD - Lists of largest TNCs 
* http://www.bartleby.com/65/fu/Fugger.html  An early multinational business.
* ILO - Multinational Corporations
* List of Multinational companies
24 sata (Srbija)

***24 sata*** su besplatne dnevne novine koje se od oktobra 2006. izdaju u Srbiji. Godine 2006. su imale tiražu od 150.000 primjeraka. Izdaje je švicarska medijska kuća Ringier.

## Vanjske veze
* 24 sata online
Bosut

**Bosut** je rijeka u Hrvatskoj. Nalazi se u Slavoniji i Srijemu.

Nastaje kod Županje odnosno Štitara, spajanjem Biđa i Berave, no kao takva više je potok nego rijeka.

Naselja kraj Bosuta su: Štitar, Gradište, Cerna, Andrijaševci, Rokovci, Vinkovci, Privlaka, Đeletovci, Nijemci, Podgrađe, Apševci, Lipovac, Batrovci, Morović, Višnjićevo i Bosut

Priča se da su stari Rimljani znali kazati kako u svom carstvu imaju rijeku koja dopodne teče na jednu stranu, a popodne na drugu, a misli se na Bosut, koji ponekad tako mirno teče da se i malim vjetrom voda pokrene u jednom ili drugom smjeru.

Bosut se u Srbiji ulijeva u Savu.

## Vanjske veze
Bosut (razvrstavanje)

**Bosut** može značiti:
* Bosut, rijeka koja teče kroz Vinkovce
* Bosut (Srijemska Mitrovica, Srbija), naselje u gradu Srijemska Mitrovica, u Srbiji, na ušću Bosuta u Savu
Vojna krajina

**Vojna krajina** (također poznata i kao **Vojna granica**; , , , ) je granično područje Habsburške Austrije a kasnije Austro-Ugarske Monarhije, koje je služilo kao *[[cordon sanitaire|sanitarni kordon]]* protiv turskih upada iz Osmanskog Carstva. Nastala je krajem srednjeg vijeka, te uključivala hrvatsku Vojnu krajinu, a od kraja 17. do kraja 19. vijeka i Slavonsku, Banatsku i Transilvanijsku vojnu krajinu.

## Povezano
* Republika Srpska Krajina

## Literatura
* Walter Berger: *Baut dem Reich einen Wall. Das Buch vom Entstehen der Militärgrenze wider die Türken*. Leopold Stocker Verlag, 1979 
* Jakob Amstadt: *Die k.k. Militaergrenze 1522 - 1881 (mit einer Gesamtbibliographie)*. Dissertation, University of Wurzburg, 1969
* Heeresgeschichtliches Museum (Hrsg.): *Die k. k. Militärgrenze (Beiträge zu ihrer Geschichte)*. ÖBV, 1973 (Schriften des Heeresgeschichtlichen Museums, 6) 
* Dragutin Pavličević (ed.): *Vojna krajina: povijesni pregled-historiografija-rasprave*, SN Liber, 1984, Zagreb
* Mirko Valentić: *Vojna krajina i pitanje njezina sjedinjenja s Hrvatskom 1849-1881*, CHP, 1981, Zagreb
* Gligor Stanojević: *Dalmacija u doba Morejskog rata*, 1967, Beograd
* Alexander Buczynski: *Gradovi Vojne krajine 1-2*, HIP, 1997, Zagreb
* Milan Kruhek: *Krajiške utvrde Hrvatskog kraljevstva*, HIP, 1995, Zagreb
* Drago Roksandić: *Vojna Hrvatska (1809.-1813.), 1-2*, ŠK, 1988, Zagreb
* Drago Roksandić: *Etnos, konfesija, tolerancija*, SKD Prosvjeta, 2004, Zagreb
* Potiska i pomoriška vojna granica (1702-1751), Muzej Vojvodine, Novi Sad, 2003.

## Vanjske veze
* Izvori za borbe Hrvata s Turcima 
* Lika i Krbava od velikog rata za oslobođenje do inkorporacije u Karlovački generalat (1683. - 1712.)
* Neven Budak, Habsburzi i Hrvati
Six Feet Under

***Six Feet Under*** je američka televizijska dramska serija, koju je kreirao i producirao Alan Ball. Premijerno je prikazivana na HBO-u, od 3. juna, 2001. do 21. avgusta 2005. godine, sadržeći pet sezona i 63 epizode. Serija je snimana na realnoj lokaciji u Los Angelesu i u hollywoodskom studiju. Radnja prati članove porodice Fisher, koja vodi porodičnu pogrebnu firmu. Glavne uloge tumače: Peter Krause, Michael C. Hall, Frances Conroy, Lauren Ambrose, Freddy Rodriguez, Mathew St. Patrick i Rachel Griffiths.

Serija je imala veoma pozitivne komentare kritike, posebno u odnosu na scenario i glumu i kritičari je često navode kao najbolju seriju svih vremena. Dobila je brojne nagrade, uključujući i tri Zlatna globusa i devet nagrada Emmy. Generalno, serija se smatrala kontroverznom zbog grafičkog prikaza seksualnosti i nekih tema kojima se bavila.

U Hrvatskoj je emitirana na programu Nove TV pod nazivom ***Dva metra pod zemljom***.

## Sadržaj

Nate (Peter Krause) i David Fisher (Michael C. Hall) nasleđuju porodični biznis posle smrti njihovog oca (Richard Jenckins). Porodicu Fisher čine još i majka, Ruth Fisher (Frances Conroy) i ćerka Claire Fisher (Lauren Ambrose). Ostali stalni likovi u seriji su Frederico Diaz (Freddy Rodriguez), koji radi u firmi *Fisher& Sons*, Nateova devojka Branda Chenwith (Rachel Griffiths) i Davidov momak Keith Charles (Mathew St. Patrick).

Serija je, s jedne strane, uobičajena porodična drama, koja obrađuje teme kao što su ljubavni odnosi i veze, neverstvo i prevara, religija i sl. Istovremeno, serija se razlikuje od drugih po načinu na koji obrađuje temu smrti, prilazeći joj sa različitih nivoa. Svaka epizoda počinje scenom smrti – usled bilo kojih okolnosti, od infarkta do sindroma iznenadne smrti odojčeta – i ta smrt obično najavljuje ton cele epizode. Serija, takođe, ima veliku dozu crnog humora i nadrealnih scena.

U seriji se često dešava da likovi vode razgovore sa preminulima; recimo, Nate, David i Frederico ponekad pričaju sa osobom koja je umrla na početku epizode dok pripremaju njen leš za sahranu ili razgovaraju sa njima za vreme sahrane. Takođe, članovi porodice Fisher neretko razgovaraju sa preminulim ocem, Nathalienom Fisherom. Kreator serije, Alan Ball je izjavio da ove scene predstavljaju unutrašnje dijaloge likova ispoljene kroz konverzaciju.

## Likovi

## Muzika

Glavnu muzičku temu serije je napisao Thomas Newman, koji je osvojio Emmy za najbolju naslovnu muzičku temu i Grammyje za najbolju instrumentalnu kompoziciju i najbolji instrumentalni aranžman.

## Reference

## Vanjske veze

* Zvanični sajt 
*
Bosut (Sremska Mitrovica)

**Bosut** je naselje u Vojvodini, odnosno Srbiji koje administrativno pripada opštini Sremska Mitrovica u Sremskom okrugu. Prema popisu iz 2002. bilo je 1139 stanovnika (prema popisu iz 1991. bilo je 1149 stanovnika).

## Demografija
U naselju Bosut živi 894 punoletna stanovnika, a prosečna starost stanovništva iznosi 39,1 godina (37,5 kod muškaraca i 40,7 kod žena). U naselju ima 362 domaćinstva, a prosečan broj članova po domaćinstvu je 3,15.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Six Feet Under (razvrstavanje)

***Six feet under*** je fraza koja na engleskom znači "šest stopa ispod", a služi kao eufemizam za biti mrtav. Izraz dolazi od prosječne dubine groba. Korištena je kao naslov:

* ''Six Feet Under'' (TV serija), američka televizijska serija
** ''Six Feet Under'' (soundtrack), soundtrack album TV-serije iz 2002.
** *[[Six Feet Under, Vol. 2: Everything Ends]]*, soundtrack album TV-serije iz 2005.
* Six Feet Under (bend), američki death metal bend
* ''6 Feet Under'' (album), albumn hip hop grupe Gravediggaz
* *[[Manorama Six Feet Under]]*, indijski triler-film iz 2007. godine
* "Bury Me (6 Feet Under)", pjesma Alexandre Burke s albuma *[[Overcome (Alexandra Burke album)|Overcome]]*
Alan Ball (scenarist)

**Alan E. Ball** (13. maj 1957 -) je američki pisac, režiser, glumac i producent koji radi na filmu, teatru i televiziji. Poznat je kao autor scenarija za hvaljeni film*[[American Beauty (1999 film)|American Beauty]]*, te kreator i producent uspješnih TV-serija kao što su *[[Six Feet Under]]* i *[[True Blood]]*. Za svoj je rad primio brojna priznanja kao što su Oscari, Emmy i Zlatni globus.

## Život i karijera
Ball je rođen u Atlanti kao dijete Franka i Mary Ball, avio-inspektora i domaćice. Pohađao je srednju školu u Marietti, a potom i University of Georgia i Florida State University, gdje je godine 1980. diplomirao dramske umjtenosti. Nakon diplome se zaposlio kao pisac za General Nonsense Theater Company u Floriodi.

Ball je otvoreno gej te ga se naziva "snažnim glasom LGBT zajednice."

## Filmografija

### Televizija

### Film

## Reference

## Vanjske veze

* 
* Alan Ball at FEARnet
Alan Ball

**Alan** ili **Allan Ball** može označavati:
* Alan Ball (scenarist) (1957 -), američki scenarist i režiser
* Alan Ball, Jr. (1945–2007), engleski fudbaler i trener
* Alan Ball, Sr. (1924–1982), engleski fudbaler i trener
* Alan Ball (American football) (1985 -), igrač američkog fudbala
* Allan Ball, engleski fudbaler koji nastupa u klubu Queen of the South
Trut

**Trutovi** su muške jedinke kod pčela. Njihov zadatak je oplođivanje matice. Trutovi imaju snažna krila i velike oči, a to im je potrebno da za vrijeme leta mogu opaziti i dostići maticu. Trutovi nemaju žaoke pa prema tome ne mogu se braniti. Trutovi postaju polno zreli između 8 i 14 dana života. Oni za vrijeme toplih sunčanih dana izlijeću iz košnica da bi se sreli sa maticama. Poslije sparivanja s maticom, trut ugiba. Tako dugo dok traje lijepo vrijeme i dok cvijeće obilno proizvodi nektar, trutovi u svom družtvu nalaze gostoprimstvo i hranu. Ali u jesen čim nestane paše, u pčelinjacima počinje takozvano izbacivanje trutova. Trutove koji se vraćaju s leta, pčele ne puštaju natrag u košnicu. A one trutove koji su košnici potiskuju što dalje od meda dok ih konačno ne izbace iz košnice. Izbačeni trutovi sakupe se u grupama oko leta, dok ne uginu od zime i gladi. Prema tome u normalnim pčelinjim drustvima trutova preko zime nema. Uzimajući u obzir da za razvoj ličinke jednog truta treba otprilike isto toliko hrane kao za tri ličinke pčela radilica, te da odrasli trutovi pojedu veliku količinu hrane, potrebno je da se u pčelinjacima broj trutova ograniči.